ก.เกษตรฯ ผนึกกำลัง กลาโหม สร้างทหารกองประจำการ เป็นทายาทเกษตร 
กรมส่งเสริมการเกษตร ผนึกกำลัง กลาโหมสร้างทหารกองประจำการเป็นทายาทเกษตร เผยปี 62 ประสบความสำเร็จเกิดเกษตรกรรุ่นใหม่ ต้นแบบเกษตรกร ที่ก้าวตามทันสถานการณ์ต่างๆ อย่างมั่นคงวันที่ 13 มิ.ย. นายชาตรี บุญนาค รองอธิบดีกรมส่งเสริมการเกษตร กระทรวงเกษตรและสหกรณ์ เปิดเผยว่า กระทรวงเกษตรและสหกรณ์ ได้ร่วมกับ กรมเสมียนตรา กระทรวงกลาโหม โดยมณฑลทหารบก หน่วยบัญชาการนาวิกโยธินและกองบิน ฐานทัพเรือสัตหีบ จังหวัดชลบุรี กองทัพเรือ กองทัพอากาศ ดำเนินการโครงการเตรียมความพร้อมทหารกองประจำการ สู่การเป็นทายาทเกษตร รุ่นประจำปี 2563 ต่อเนื่องเป็นปีที่ 2 ทั้งนี้ เพื่อพัฒนาความรู้และทักษะด้านการเกษตรแก่ทหารกองประจำการ ให้สามารถนำไปประกอบอาชีพได้ภายหลังปลดประจำการ รวมถึงยังเป็นการบ่มเพาะและสร้างทายาทเกษตรกรรุ่นใหม่ให้กับประเทศชาติเพิ่มขึ้นอีกด้วยโดยทางโครงการฯ ได้กำหนดเปิดรับสมัครทหารกองประจำการ ที่เป็นบุตรหลานเกษตรกรทั่วประเทศ จำนวน 200 นาย เพื่อเข้ารับการอบรมเป็นระยะเวลา 5 วัน ซึ่งจะดำเนินการในช่วงเดือนสิงหาคมถึงเดือนกันยายน 2563 นี้ ในหลักสูตรการทำการเกษตรแบบผสมผสาน ตามหลักปรัชญาของเศรษฐกิจพอเพียง ณ ศูนย์ปฏิบัติการต่างๆ ของกรมส่งเสริมการเกษตร ที่ตั้งอยู่ในแต่ละภูมิภาคทั่วประเทศสำหรับหลักสูตรที่จะใช้ในการอบรมนั้น จะประกอบด้วย วิชาการปรับแนวคิดให้เห็นถึงแนวทางและความเป็นไปได้ในความมั่งคั่งและมั่นคงของงานด้านการเกษตร การวิเคราะห์และจัดทำแผนพัฒนาตนเองในการทำการผลิตภาคการเกษตรอย่างเป็นระบบ ตลอดถึงความสามารถในการจัดทำระบบการทำการเกษตรแบบผสมผสานอย่างถูกวิธี การจัดการปัจจัยการผลิตทางการเกษตรที่มีการใช้และประยุกต์ใช้เทคโนโลยีทางการเกษตรอย่างเหมาะสมกับสภาพพื้นที่ กระบวนการเพาะปลูกพืชอย่างครบวงจรเพื่อให้ผลผลิตออกมาอย่างต่อเนื่องตามความต้องการของตลาด การใช้ปุ๋ยตามค่าวิเคราะห์ดิน เพื่อลดต้นทุนการผลิตด้านการปรับปรุงบำรุงดิน การป้องกันกำจัดศัตรูพืชโดยวิธีผสมผสานลดการใช้สารเคมีอย่างไม่จำเป็น การแปรรูปและเพิ่มมูลค่าผลผลิตทางการเกษตรเพื่อเพิ่มมูลค่า การตลาดสินค้าเกษตรในยุคประเทศไทย 4.0 ที่เกษตรกรเป็นผู้กำหนดทั้งด้านการผลิตและการทำการตลาด การจัดทำแผนพัฒนาตนเองและแผนพัฒนาอาชีพ และ ICT กับการเกษตรเชิงพาณิชย์ ที่จะเสริมสร้างความรู้ความเข้าใจและสามารถนำมาประยุกต์ใช้ในการทำการเกษตรอย่างก้าวตามทันกับสถานการณ์ทางสังคมและการตลาดโครงการเตรียมความพร้อมทหารกองประจำการสู่การเป็นทายาทเกษตรรุ่นใหม่ ปี 2563 นี้ ในปี 2563 ได้จัดขึ้นเป็นปีที่ 2 แล้ว โดยในปี 2562 ที่ผ่านมา โครงการฯ ประสบผลสำเร็จเป็นอย่างดี มีทหารปลดประจำการแล้วหลายรายหันมาทำการเกษตรเป็นอาชีพหลักเป็นการรับช่วงต่อจากพ่อแม่ บางรายทำการเกษตรเป็นอาชีพรองทำให้มีกินมีใช้สามารถลดรายจ่ายให้กับครอบครัวมากขึ้น และบางรายประสบความสำเร็จจนกลายเป็นเกษตรกรต้นแบบที่สามารถช่วยเหลือเกษตรกรเพื่อนบ้านให้มีรายได้เพิ่มขึ้นจากการดำเนินงานด้านการเกษตร ซึ่งในปี 2563 นี้กรมส่งเสริมการเกษตรและกระทรวงกลาโหมจึงเดินหน้าโครงการฯ อย่างต่อเนื่อง ซึ่งจะช่วยสร้างความมั่นคงให้กับภาคการเกษตรของไทยต่อไปในอนาคตได้เป็นอย่างดี นายชาตรี กล่าว
กรมส่งเสริมการเกษตร ผนึกกำลัง กลาโหม สร้างทหารกองประจำการ เป็นทายาทเกษตร เผยปี 62 ประสบความสำเร็จเกิดเกษตรกรรุ่นใหม่ ต้นแบบเกษตรกร ที่ก้าวตามทันสถานการณ์ต่างๆ อย่างมั่นคง 
กรมส่งเสริมการเกษตร,กลาโหม,กระทรวงเกษตรและสหกรณ์,ทหารกองประจำการ,ทายาทเกษตรกร,ชาตรี บุญนาค,รองอธิบดีกรมส่งเสริมการเกษตร,ข่าวทั่วไป